CELEX: C2004/118/43
Language: da
Date: 2004-04-30 00:00:00
Title: Domstolens dom (Store Afdeling) af 28. april 2004 i sag C-373/02, Sakir Öztürk mod Pensionsversicherungsanstalt der Arbeiter (anmodning om præjudiciel afgørelse fra Oberster Gerichtshof) (Artikel 9 i associeringsaftalen EØF-Tyrkiet — artikel 3 i afgørelse nr. 3/80 — ligebehandlingsprincippet — artikel 45, stk. 1, i forordning (EØF) nr. 1408/71 — social sikring af vandrende arbejdstagere — arbejdsophørspension — førtidspension ved arbejdsløshed — betingelse om, at arbejdstageren skal have oppebåret ydelser ved arbejdsløshed i den pågældende medlemsstat)

30.4.2004   
            
            
               DA
            
            
               Den Europæiske Unions Tidende
            
            
               C 118/25
            
         
      DOMSTOLENS DOM
   
   (Store Afdeling)
   af 28. april 2004
   i sag C-373/02, Sakir Öztürk mod Pensionsversicherungsanstalt der Arbeiter (anmodning om præjudiciel afgørelse fra Oberster Gerichtshof) (1)
   
   (Artikel 9 i associeringsaftalen EØF-Tyrkiet - artikel 3 i afgørelse nr. 3/80 - ligebehandlingsprincippet - artikel 45, stk. 1, i forordning (EØF) nr. 1408/71 - social sikring af vandrende arbejdstagere - arbejdsophørspension - førtidspension ved arbejdsløshed - betingelse om, at arbejdstageren skal have oppebåret ydelser ved arbejdsløshed i den pågældende medlemsstat)
   (2004/C 118/43)
   Processprog: tysk
   I sag C-373/02, angående en anmodning, som Oberster Gerichtshof (Østrig) i medfør af artikel 234 EF har indgivet til Domstolen for i den for nævnte ret verserende sag, Sakir Öztürk mod Pensionsversicherungsanstalt der Arbeiter, at opnå en præjudiciel afgørelse vedrørende fortolkningen af artikel 9 i aftalen om oprettelse af en associering mellem Det Europæiske Økonomiske Fællesskab og Tyrkiet, der blev undertegnet i Ankara den 12. september 1963 dels af Republikken Tyrkiet, dels af EØF's medlemsstater og Fællesskabet, og indgået, godkendt og bekræftet på Fællesskabets vegne ved Rådets afgørelse 64/732/EØF af 23. december 1963 (Samling af Aftaler indgået af De Europæiske Fællesskaber, bind 3, s. 541) og af artikel 45, stk. 1, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996 (EFT 1997 L 28, s. 1), har Domstolen (Store Afdeling), sammensat af præsidenten, V. Skouris, afdelingsformændene P. Jann, C.W.A. Timmermans, C. Gulmann og J.N. Cunha Rodrigues samt dommerne J.-P. Puissochet, R. Schintgen (refererende dommer), F. Macken, N. Colneric, S. von Bahr og K. Lenaerts; generaladvokat: D. Ruiz-Jarabo Colomer; justitssekretær: R. Grass, den 28. april 2004 afsagt dom, hvis konklusion lyder således:
   Artikel 3, stk. 1, i associeringsrådets afgørelse nr. 3/80 af 19. september 1980 om anvendelsen af De Europæiske Fællesskabers medlemsstaters sociale sikringsordninger på tyrkiske arbejdstagere og på deres familiemedlemmer skal fortolkes således, at den er til hinder for anvendelsen af en medlemsstats lovgivning, hvorefter erhvervelse af ret til førtidig alderspension ved arbejdsløshed er betinget af, at den pågældende i en vis periode forud for pensionsansøgningen kun har oppebåret ydelser fra denne medlemsstats arbejdsløshedsforsikring.
   
      (1)  EFT C 7 af 11.01.2003.